ROMANIA Aprobat

JUDETUL MURES **PRIMAR**

MUNICIPIUL TARGU MURES dr. Dorin Florea

DIRECTIA POLITIA LOCALA (nu produce efecte juridice\*)

SC ADMINISTRATOR IMOBILE SI PIETE SRL

Nr. /31.05.2019

**EXPUNERE DE MOTIVE**

**La proiectul de hotarare de consiliu local privind aprobarea Protocolului de colaborare intre Municipiul Targu Mures – Directia Politiei Locale si SC Administrator Imobile si Piete SRL, in vederea aducerii la indeplinire a Hotararii Consiliului Local al municipiului Targu Mures nr. 93/2019**

Prin Hotararea Consiliului Local al Municipiului Targu Mures nr. 93/2019 , s-a hotarat ca activitatea de gestionare directa a parcarilor publice din Municipiul Targu Mures sa fie data in sarcina societatii noastre.

Aceasta hotarare implica ca, de la data preluarii gestiunii directe a parcarilor publice, SC Administrator Imobile si Piete SRL sa se subroge in toate drepturile conferite de Regulamentul de Organizare si Functionare a Serviciului public de Exploatare si Intretinere a Parcarilor si Zonelor de Stationare cu Plata in Regim de Autotaxare, aflate pe Domeniul Public al Municipiului Targu Mures, aprobat prin H C L 231/2017 si modificat prin H C L 243/2019, ca si Entitate care asigura administrarea parcarilor publice din municipiul Targu Mures.

Prin art.3 al aceleasi HCL 93/2019 s-a stabilit faptul ca aceasta activitate sa fie adusa la indeplinire de catre S C Administrator Imobile si Piete SRL si Directia Politia Locala din UAT Municipiul Targu Mures.

Conform art. 19 din Regulament, personalul cu atributii de control din cadrul Entitatii care administreaza parcarile publice cu plata din municipiul Targu Mures este imputernicit de Primarul municipiului Targu Mures pentru indrumarea, supravegherea si controlul respectarii prevederilor regulamentului si va actiona cu sprijinul Politiei Locale Targu Mures.

Agentii SC Administrator Imobile si Piete SRL nu au insa acces la baza de date a Ministerului de Interne, in vederea identificarii proprietarilor mijloacelor de transport care incalca, in orice mod, prevederile regulamentului.

Prima parte a prevederilor regulamentului, privind procedura de constatare a abaterilor, respectiv controlul existentei sau lipsei documentelor care atesta plata contravalorii parcarilor, intocmirea Notei de Constatare si de aplicare a tarifului majorat poate fi indeplinita, fara nici un fel de probleme, de catre agentii constatori ai SC Administrator Imobile si Piete SRL.

In vederea continuarii activitatii de indeplinire a prevederilor regulamentului cu privire la masurile care se dispun impotriva proprietarilor de mijloace de transport care incalca prevederile regulamentului, in situatia in care proprietarii autovehiculelor nu achita contravaloarea tarifului majorat in termen de 48 de ore, SC Administrator Imobile si Piete SRL va lua masuri de inaintare, in cel mai scurt timp posibil, a unui exemplar din Nota de Constatare si a plansei foto sau a inregistrarii video catre Directia Politia Locala din cadrul UAT Municipiul Targu Mures pentru intocmirea procesului-verbal de constatare a contraventiei pe numele proprietarului.

Colaborarea dintre SC Administrator Imobile si Piete SRL si Municipiul Targu Mures – Directia Politia Locala se va desfasura si prin actiuni comune si acordarea de sprijin reciproc.

Avand in vedere toate cele de mai sus, propun adoptarea unei hotarari privind aprobarea Protocolului de colaborare incheiat intre Municipiul Targu Mures - Directia Politia Locala si SC Administrator Imobile si Piete SRL Targu Mures.

DIRECTIA POLITIA LOCALA SC ADMINISTRATOR

Director Executiv IMOBILE SI PIETE SRL

**Matis Raul Ujica Valer**